Kokstein

Kokstein er betegnelsen på løse stein som finnes i forhistorisk kontekst, og som bærer preg av å ha vært utsatt for kraftig oppvarming.Fangstfolk og bønder i fjellet : bidrag til Hardangerviddas førhistorie 8500-2500 år før nåtid, tilgjengelig på nb.no.

Bruk av stein for å magasinere varme er et fenomen som kjennes fra hele verden. I Norden finnes kokstein enkeltvis eller i konsentrasjoner på boplasser, fra tidlig steinalder til opp i middelalderen. Funn av kokstein i dyrket mark kan være en indikator på at det ligger gamle kulturspor under pløyelaget.

Kokstein kan brukes til å tilberede mat i kokegroper. Da fordeles rødglødende stein i bunnen av gropa, maten pakkes inn og legges oppå, og et nytt lag med kokstein legges oppå før gropa forsegles med torv. Ellers kan steinen slippes oppi en beholder med væske som skal varmes. Keramikkar, men også kar av brennbart materiale, som trebutter og skinnsekker, kan brukes. Kokstein kan også være stein brukt til oppvarming av hus, for eksempel badstuer.Lars M. Fjellstad i Østlendingen, fredag 22. januar 1926, tilgjengelig på nb.no. 

 Referanser 

Kategori:Arkeologiske funntyper